钦定古今图书集成/历象汇编/乾象典/第066卷 > 坤舆图说 > 《风穴赋》〈有序〉明·王尚䌹
## 钦定古今图书集成/历象汇编/乾象典/第066卷 > 坤舆图说 > 《风穴赋》〈有序〉明·王尚䌹

闻风气之为天地之号令也，必五行得令，四时顺序，而后八方之风，各应律而至，以成岁功。否则变怪百出，不可具状。然有正有变，皆气之为也。而汝州独有穴，又有所谓“风伯” 者主之，故又有风伯庙。春祈秋报，祀飨靡阙，而《风时》为虐。余惑焉，感而赋之。其辞曰：

“倚嵩阳之二室兮，瞻鹤路于隆中。郁鸣皋以西围兮，
汝海灏以流东。倦余游之倥偬兮，聊偃息于风穴。忳
《恒卦》之未解兮，扪余肠之百折；俯千峰之白云兮，忆
钧台之天乐。谢箕颍之鸣瓢兮，愧龙山之帽落。藉吹
嘘于鼓籥兮，历千古而互见。判正变于洪钧兮，本一
气之流转。”肇醇朴于三皇之世兮，煦雍熙于帝畿。濯
三王之清秋兮，惨五霸之凄凄。人虞弦以《拔周》木兮，
纵烈火于狂秦。悯七国之扰扰兮，歌丰沛于真人。惩奸雄之狐媚兮，烘一炬于长江。吹滩上之一丝兮，系
九鼎于汉邦。扬沙石于昆阳兮，结河冰于王郎。繄昔
日之休休兮，将谁复于尔伤。奋噫气之馀烈兮，杂氛
飓于群籁。粤余今之《侘傺》兮，念谁为“之否泰。惟风伯
之巍峨兮，敞庙貌之凌云。”惟岁序之迭迁兮，供祀事
之孔殷。迓之以鸾乘兮，御之以龙轺。左敶刚鬣兮，右
荐柔毛。酌桂酒之芬烈兮，错水陆之饫饱。坐以享余
之报兮，一不听余之所祷。发《土囊》之先声兮，驱天末
之长飙。初习习以出谷兮，寖汹汹以怒号。飘忽鼓荡
刺以撞兮，淜滂澒涌撼以扬兮。腾走石于层空，欻埃
沙于万里。伐巨木如朽苇兮，海水为之沸起。泣羁旅
之逐客兮，阻京洛之征人。方大火之如毁兮，醨云雷
而为屯。涸农家之跂望兮，铄霖雨于垂成。怖鸡犬之
狘獝兮，又𫛸𫛞之无声。园林胡以萎兮，嘉榖无实而
空长。唁顣颔以歔欷兮，尽溘死以流亡。视累累之足
昼兮，孰知谣诼之足哀？将卒岁之何依兮，望丘珑而
徘徊。朝遗田之百亩兮，夕颓垣之百堵。顾何赖于谷
中兮，乃随山而凿户。掩涕泪以携幼兮，虽未饱而娱
怀。究穷民之无知兮，嗟何罪于风霾。亶此穴之为厉
兮，何乖余之前闻？咏《周南》之遗风兮，爰遵道于汝坟。
“怃景以伤心兮，徒意远而无旁。惜众卉以摇落兮，
幸荃蕙其犹芳。呜呼！已焉哉！甘马革于枥下，卧牛衣
于沟中。跽微词以伸志，悲远游之回风。”乱曰：“雨旸时
若兮风伯之司，旱魃为虐兮匪伯之为。眷尔风伯兮
何庸何尤。曰祈与报兮厉尔《春秋》，天高难颂兮民隐
叵说。安得帝怒兮爰塞此穴，庶几群动兮其获销歇。